Darovacia zmluva
uzavretá podľa § 628 až § 630 zákona č. 40/1964 Zb. Občiansky zákonník 
a ust. § 50 ods. 1 písm. b) zákona č. 595/2003 Z. z. o dani z príjmov v platnom znení
Zmluvné strany:
Názov: Občianske združenia LUTILIENKA
Sídlo: Štefánikova ul. č. 84, 966 22 Lutila
IČO: 42007447
Bankové spojenie: Slovenská sporiteľňa, a.s., č. uč. 0411669593/0900
Registrácia: 11.02.2004 pod č. VVS/1-900/90-23242
Zastúpenie: Eva Hromádková, Vajanského 11, 966 22 Lutila, štatutárny zástupca
(ďalej len „Darca“)
a
Názov: Základná škola s materskou školou
Sídlo: Slobodné 23, 966 22 Lutila
IČO: 037956141
DIČ: 2021903455
Bankové spojenie: ČSOB, č.úč.: 4001619727/7500
Zastúpenie: Mgr. Vladimíra Pružinová, štatutárny zástupca
(ďalej len „Obdarovaný“)
(ďalej spolu len „Zmluvné strany“)
Čl. I
Predmet darovania
1.	Darca sa zaväzuje poskytnúť Obdarovanému finančné prostriedky vo výške 212,00 € (slovom: dvestodvanásť Eur) na účel:
podpora a rozvoj telesnej kultúry- realizácia detského ihriska pri ZŠ s MŠ Lutila
2.	Obdarovaný vyhlasuje, že predmetom jeho činnosti je účel ustanovený v Čl. I ods. 1 tejto Zmluvy a že spĺňa podmienky poskytnutia finančných prostriedkov v súlade s ust. § 50 ods. 1 písm. b) Zákona o dani z príjmov.
Čl. II
Prevod vlastníckeho práva
1.	Darca daruje finančné prostriedky uvedené v Čl. I ods. 1 tejto Zmluvy do výlučného vlastníctva Obdarovaného.
2.	Obdarovaný finančné prostriedky od Darcu bez výhrad prijíma.
Čl. III
Práva a povinnosti Zmluvných strán
1.	Obdarovaný sa zaväzuje, že finančné prostriedky použije na účely vymedzené v Čl. I ods. 1 tejto Zmluvy v súlade s ust. § 50 ods. 5 Zákona o dani z príjmov a len spôsobom, ktorý je v súlade s ust. § 50 Zákona o dani z príjmov.
2.	Obdarovaný je povinný Darcovi preukázať na požiadanie použitie finančných prostriedkov na účel stanovený v tejto Zmluve, a to doručením fotokópií dokladov preukazujúcich takéto použitie. Obdarovaný sa zaväzuje Darcovi doručiť fotokópie uvedených dokladov najneskôr 30 dní odo dňa požiadania Darcom.
Čl. IV
Sankcie
1.	V prípade, že finančné prostriedky nebudú použité na účel a v súlade s podmienkami stanovenými v Čl. III tejto Zmluvy, je Obdarovaný povinný bezodkladne vrátiť finančné prostriedky Darcovi.

2.	Darca sa môže domáhať vrátenia finančných prostriedkov, ak by sa Obdarovaný správal k nemu tak, že by tým hrubo porušoval dobré mravy, v prípade, ak použije finančné prostriedky v rozpore s účelom darovania uvedeným v Čl. I a Čl. III tejto Zmluvy, alebo v prípade, ak v lehote stanovenej touto Zmluvou alebo v rozpore so Zákonom o dani z príjmov nepreukáže Darcovi použitie finančných prostriedkov na účel stanovený v tejto Zmluve.
Čl. V
Záverečné ustanovenia
1.	Zmluvné strany prehlasujú, že sú oprávnené s predmetom Zmluvy nakladať, ich zmluvná voľnosť nie je obmedzená a právny úkon prevodu je urobený v predpísanej forme.

2.	Akékoľvek dojednania, zmeny alebo doplnky k tejto Zmluve sú pre Zmluvné strany záväzné len vtedy, ak sú vyhotovené písomne ako dodatok k tejto Zmluve a sú datované a obojstranne podpísané. 

3.	Obdarovaný nadobúda vlastnícke právo k finančným prostriedkom dňom pripísania finančných prostriedkov na účet Obdarovaného; až do tohto okamihu sú Zmluvné strany viazané svojimi zmluvnými prejavmi.

4.	Zmluvné strany prehlasujú, že Zmluvu uzatvárajú slobodne, vážne, že si túto Zmluvu prečítali, jej obsahu rozumejú a na znak súhlasu s celým jej obsahom ju podpisujú.

5.	Táto Zmluva sa vyhotovuje v dvoch rovnopisoch, z ktorých každá Zmluvná strana obdrží po jednom rovnopisoch.
V Lutile dňa 22.08.2012

................................ 						................................ 
Darca									Obdarovaný